
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00660/2013-04
09.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У БЕОГРАДУ - БИОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT СТУДЕНТСКИ ТРГ 3,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100043776, Матични број: 07048599,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - БИОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT СТУДЕНТСКИ ТРГ 3,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 29.03.2013. године поднела захтев за акредитацију  под бројем 612-00-00660/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ - БИОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Основни циљеви и задаци Биолошког факултета су организација и реализација наставног процеса у области биолошких дисциплина  и научноистраживачког рада кроз пројекте као и развијање академских стандарда у складу са Болоњским прроцесом. Зацртани циљеви и задаци су усвојени од стране органа факултета и потврђени од Комисије за акредитацију и проверу квалитета Националног савета за високо образовање. Постављене задатке факултет остварује кроз реализацију образовних садржаја; на основним, мастер, специјалистичким и докторским студијама, са имплементираним ЕСПБ-бодововима. Циљеви су јасно дефинисани и усвојени од стране Факултета и Комисије за акредитацију и проверу квалитета Националног савета за високо образовање. Све активности су у складу са основним задацима установе а периодично се унапређују путем процеса самовредновања и спољашње провере квалитета.
Планирање је засновано на  сталном праћењу наставног процеса кроз студентске анкете, годишње извештаје, статистичку анализу наставног кадра и процеса образовања и спољашњу проверу квалитетаСве активности факултета у испуњењу основних задатака и циљева факултета као и његове контроле су доступни на сајту факултета:  www.bio.bg.ac.rs
Статутом  Факултета број 346/2 од 19.05.2012. године јасно су утврђени органи управљања и руковођења и организациона структура факултета.
У оквиру своје делатности факултет образује студенте на једном студијском програму основних академских студија: Биологија, пет студијских програма мастер академских студија, три студијска програма специјалистичких академских студија и три студијска програма докторских студија:  За све нивое студија постоје Правилници и одлуке Наставно-научног већа факултета.
Студијски програм основних академских студија Биологија у трајању од 4 године (240 ЕСПБ);

Студијски програм мастер академских студија Биологија, Молекуларна биологија, Екологија, Професор Екологије и Професор екологије и заштите животне средине у трајању од 1 године (60 ЕСПБ);

Студијски програм специјалистичких академских студија Биологија микроорганизама, Генетика и Имунобиологија са микробиологијом у трајању од 1 године (60 ЕСПБ);

Студијски програм докторских студија Биологија, Молекуларна биологија и Екологија у трајању од 3 године (180 ЕСПБ).

Сви програми су акредитовани и Факултет поседује све неопходне дозволе за рад.

Сваком нивоу студија одговарају одређене квалификације и звања . Сви студијски програми су усклађени по дубини нивоа студија и наслањају се један на други. Установа има распоред часова наставе за студенте и настава се у погледу броја група изводи у сладу са стандардима за одговарајуће научно поље.колико то просторне могућности дозвољавају. Однос часова вежби и ДОН знатно већ у  корист ДОН-а што није добро. Студентски програми су усклађени у целини, а процедура уписа студената је јасно дефинисана док је провера знања за сваки предмет утврђена и исказује се бројем бодова. Квалитет студијских програма обезбеђује се кроз непрекидно праћење и проверу а на основу информација прикупљених од стране наставника и студената. 
У књизи предмета свих студијских програма налазе се информације о сваком предмету, начини скупљања предиспитних и испитних поена, литератури и начину полагања испита. Све ове информације су и саставни део Електронског индекса, базе података која обједињује активности наставника, студената и студентске службе.
Обављање научноистраживачке делатности на Факултету регулисано је Статутом Факултета и Правилником о научноистраживачкој и стручној делатности.

У прилогу Факултет је доставио списак научно истраживачких пројеката у којима учествују наставници факултета и то: 11 домаћих фундаменталних и 7 међународних пројеката.са 102 учесника (таб. 5.2). Листа наставника и сарадника укључених у научноистраживачке  пројекате који се тренутно реализују у високошколској установи пак показује да је ангажовано  укупно 177 сарадника ( Таб. 5.3)

Резултати научно-истраживачког рада наставника показују да је објављено 221 рада и то следећих категорија: M10  5, категорије М21  41 рад,  категорије М22  34, радова категорије М23  84,  категорије М 50  21,  категорије М30  22, категорије М40 1  и  М60  13. Циљевима програма Биолшког факултета за 2011/2015 предвиђено је да ће факултет реализовати 11 пројеката од којих 2 из области Интегралних интердисциплинарних истраживања а 9 из Основних истраживања. Такође је предвиђено планом да наставници и сардници учествују у реализацији 23 пројекта Основних истраживања, 5 пројеката Интегралних интердисциплинарних истраживања и 5 пројеката Техниолошког развоја чији су носиоци друге научне и наставно-научне институције (Одлука Н-Н већа бр. 15/209-08.04.2011). На основу расположивих података може се једино закључити да је истраживачки рад укључен у наставни процес једино код докторских студија.
У оквиру своје делатности факултет образује студенте на укупно 12 студијских програма. Ради извођења наставе, Факултет од 143 ангажованих наставника а у сталном радном односу са 100% времена има 90 наставника и то: 17 редовних професора, 23 ванредна професора, 45 доцената, 4 научна сарадника, 1 наставника-предавача енглеског језика, 10 асистената, 19 истраживача сарадника и 6 истраживача приправника са пуним радним временом, као и 2 редовна професора, 2 ванредна професора и 1 доцента са непуним радним временом. Поред стално запослених наставника и сарaдника, Факултет на основним, мастер и специјалистичким студијским програмима ангажује и наставнике и сараднике са других факултета, (са 27 институција) а на докторским студијским програмима гостујуће професоре и истраживаче из акредитованих научно-истраживачких институција. Ангажовање по наставнику није веће од 12 часова активне наставе недељно. За 1430 студената на свим нивоима студија има 862,69 часова активне наставе наставника и 323,26 наставе сарадника ,и настава се реализује на простору од 3345 m2 (2,3 m2/студенту) на већем броју локација. Интересанто је и права уметност извести наставу таквим условима. Потребан број наставника да покрије укупан потребан број часова активне наставе коју држе наставници на свим студијским програмима које установа реализује износи 143. Потребан број сарадника да покрије укупан број часова активне наставе коју држе сарадници на  свим студијским програма које установа реализује је адекватан.  Увидом у документацију може се констатовати да за  све наставнике ангажоване са пуним радним временом су приложене радне књижице, а за све наставнике ангажоване са непуним радним временом приложени одговарајући уговори и сагласности, као и то да су испуњени законски услови везани за датуме избора и године живота. Квалификације наставника су документоване за све ангажоване наставнике и сараднике - звања и датуми избора (таб. 6.3 и 6.4).  
Имајући у виду да факултет ради на већем броју локација и да нема адекватан простор и величине простора према нормативима, не може се децидирано одговорити да су обезбеђени услови за рад ,развој и напредак. Према достављеним подацима       (таб. 6.6) може се констатовати да број студената на појединим студијским програмима се креће од 5-10 ( СИМ, СГЕ, ДСЕ) до 230 (ОА) а број група од 1 до 3 групе. Број група за вежбе варира од 1 до 10, а за друге облике наставе (ГДОН) од 1 групе до 16 група. Из наведених података може се закључити да када се тиче практичног дела испита  доминирају други облици наставе (ГДОН).
Факултет има два библиотекара са ВСС и  библиотеку од 20 места величине         54 m2, и  читаоницу са 12 места површине 33 m2. На пословима информационог система запослена су два радника један са ВСС и један са ССС.Стандард испуњен. Факултет располаже одговарајућим бројем ненаставног особља (60 радника), чија делатност је везана за обаваљање наставног процеса. На факултету постоје Служба за опште, правне и кадровске послове, Служба за материјално-финансијске послове, Служба за студентска питања, библиотекари, систем администратори, сарадник за односе са јавношћу, стручни и технички сарадници, лаборанти, неговатељ животиња, као и особље задужено за рад у Ботаничкој башти, која је наставна и научна база Факултета. Стандард испуњен.
На сајту Факултета налазе се сви подаци који детаљно објашњавају услове уписа студената на прву годину студија: конкурс за упис на студије, број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине коју плаћају студенти чије се студирање не финансира из буџета. Факултет  непрекидно и систематски прати успех студената и њихово напредовање на сваком од студијских програма које изводи а на штс указују подаци из таб. 8.4. Из података се може закључити да студенти тешко остварују             60 ЕСПБ.
Тако на студијском програму Биологија (ОАС) од 236 уписаних студената, 60 ЕСПБ је остварило 79 студената, а од 37-59 ЕСПБ 108 студената док је мање од 37 бодова остварило 49 студената. Просечна оцена износи 7.96. Подаци указују да само 30% студената сакупи 60 ЕСПБ. Утврдити зашто је пролазност мала када се на факултет уписују одлични студенти. Успешност студента у савлађивању појединог предмета непрекидно се прати и вреднује током извођења наставе. Укупна оцена студента на једном предмету се састоји од оцене коју је студент добио за предиспитне обавезе ( вежбе, других облика наставе) и за показано знање на испиту. Такође води се евиденција пролазности и положених испита по предметима и годинама за све предмета. на разним нивоима студија. Тако у 2012/2013 години праћена је пролазност за свих 376 предмета.
Факултет  има великих потешкоћа са обављањем наставе, будући да се она обавља на неколико места у граду и да факултет поседује простор који је на располагању 170 m2 у власништву а остало у закупу (укупна бруто површина 3345 m2) од укупне површине наставно и друго особље користи 1186 m2 а простор за извођење наставе износи 2158. Укупно потребан простор за извођење наставе на свим студијским нивоима износи 2860 m2. Када се узме у обзир да неке лабораторије имају само 6-10 m2 онда је факултет у великом проблему и тешко да може испунити овај стандард. Имајући у виду број студената,професора, већи број локација за извођење наставе, као и површине које има факултет на располагању као и величине просторија не може се казати да простор задовољава урбанистичке и технолошко техничке услове за наведени број студената. 

О хигијенско, здраственим и сигурносним условима не може се изјаснити јер се не располаже довољним бројем података. У листи опреме која се користи у наставном процесу наведене су 77 капиталне и научне опреме као и капиталне опреме која се користи у наставном процесу 4 комада (опрема вредна више од 100.000 ЕУ) Укупан број рачунара у рачунарским учионицама износи 38. Друга опрема у процесу наставе није јасно дефинисана.
Факултет има библиотеку снабдевену литературом која обезбеђује подршку наставном процесу и научноистраживачком раду. Збирни преглед броја библиотечких јединица у високошолској установи износи 27603 јединица а на уџбенике отпада 4249 и то на српском језику 677 и страном 3571 и језику националних мањина 1 (таб. 10.2)

Збирни преглед броја уџбеника по областима (на српском и другим језицима)  који су доступни студентима (таб. 10.3) да за 13 наведених области Факултет поседује 95 уџбеника на српском језику и 180 на страним језицима тј. укупно 275.         Примедба: Постоји колизија у броју уџбеника  наведених у ове две табеле која није мала (4249 у таб. 10.2 и 275 у таб. 10.3) а у области Зоологије постоји техничка грешка у сабирању уџбеника на српском и страном језику  9+16 =25 а не 78.

Анализом  податаказа око 370 предмета датих у табелама и прилозима може се утврдити да високошколска установа углавном обезбеђује покривеност свих предмета одговарајућом уџбеничком литературоми то са 30% на српском језику а остало углавном на енглеском језику. Факултет поседује две компјутерске лабораторије за студенте једну површине 87 m2 са 30 умрежених рачунара и другу величине 31 m2  са 8 рачунара ако се узму у обзир и рачунари набављени преко научних и ТЕМПУС пројекта, број умрежених рачунара премашује две стотине. На основу података може се закључити да факлтет поседује довољно информационих система ако студенти имају приступ другим рачунарима.
По Закону о буџетском систему и рачуноводству факултет мора да ради на бази готовинске основе тј приходи и расходи се морају уједначити па сходно томе морају финансијски резултати бити позитивни. Финансијски план садржи јасно представљене будући планиране приходе и расходе по врстама и динамици за текућу годину и даје се у прилогу.
Oргани управљања високошколске установе донели су стратегију обезбеђења квалитета и сва документа из овог стандарда се у писаној форми налазе у оквиру посебног текстуалног фајла поступајући по нормативима о неопходним правилницима дефинисаних Службеним гласником РС» број 106/06. Факултет је усвојио  Јавно публиковани акт о политици обезбеђења квалитета (одлука Савета факултета 527/1) и Правилник о обезбеђењу квалитета (одлука Наставно-научног већа факултета 432/1), којима се дефинишу сви релевантни елементи система обезбеђења квалитета факултета, укључујући ту и састав и делокруг рада Комисије за контролу квалитета, као и спровођење поступка самовредновања и оцењивања квалитета факултета. Систем обезбеђења квалитета факултета дефинисан је: Правилником о обезбеђењу квалитета (одлука Наставно-научног већа факултета 432/1), којима се дефинишу сви релевантни елементи система обезбеђења квалитета факултета, укључујући ту и састав и делокруг рада Комисије за контролу квалитета, као и спровођење поступка самовредновања и оцењивања квалитета факултета Факултет је такође донео и Јавно публиковани акт о политици обезбеђења квалитета (одлука Савета факултета 527/1) и Правилник о обезбеђењу квалитета (одлука Наставно-научног већа факултета 432/1 Студентско вредновање педагошког рада наставника спроводи се на годишњем нивоу кроз одговарајући упитник-анкету. 
Извештај о самовредновању који је сачинила Комисија за квалитет доступан је на сајту Факултета: (http://www.bio.bg.ac.rs/samovrednovanje-bf/samovrednovanje-bf.html.
Све информације о раду, основне задатке, циљеве, очекиване образовне исходе, опис студијских програма и опис предмета које нуди, услове уписа и преноса ЕСПБ бодова, износ школарине, статус установе, стратегију обезбеђења квалитета, финансијске резултате листу наставника и сарадника са подацима о њиховим квалификацијама и ангажовању у овој високошколској установи, и друге релевантне податке. Факултета даје  на свом сајту Сва заинтересована лица могу добити информације поред сајта и у директним разговорима са Студенском службом и Деканатом Факултета. Факултет је објавио листу наставника и сарадника са подацима о њиховим квалификацијама и ангажовању у високошколској установи, и друге релевантне податке. 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-БИОЛОШКИ ФАКУЛТЕТ има укупно 90 наставника са пуним радним временом, 53 наставника са непуним радним временом, од 3345 m2 бруто  простора за извођење наставе за укупно 1430  студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У БЕОГРАДУ-БИОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT СТУДЕНТСКИ ТРГ 3,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100043776, Матични број: 07048599, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

